VÁRAY KÁROLY

YARAW YORAK

ÖRÖKKÉ HASÍT AZ IDEG

VERSEK

74. KÖTET

TARTALOMJEGYZÉK

1.	A költészet szereti a szenvedést
2.	Sokk mindenre meg lehet tanítani az embert
3.	A pusztában születettnek
4.	Belém költöztél Krisztus
5.	Az emberiség 
6.	A gazdag kilopja a szegényt
7.	Akár csak az autó
8.	Rímtelen a versem
9.	Azt gondolod 
10.	Szülőföldem – hatalmas zsíroskenyér
11.	Fényéveket utazott az éber lelkem
12.	A bőségszaru mindig megnyílik
13.	Celler Pista barátomnak
14.	Adósság nélküli
15.	Én betonmód szerettelek
16.	Én szívből mondtam a viszontlátást
17.	Aki ellopja a múlt 
18.	Az alantasság a legveszélyesebb
19.	Aki már csak az összedarált 
20.	A legszebb napot sem tudod 
21.	Fogatlan öregek elé tedd 
22.	Exponenciálisan emelkedik a gazdagság
23.	A gazdagság szereti: a pénzt
24.	A szem szemet keres és talál
25.	Szőlőszemek, felfűzött gyöngyök
26.	Mécses, gyertya
27.	A lélek és a test közé 
28.	Az emlékidéző fésű
29.	Valahol berúgott a szél 
30.	Ha az álmodozó vér tombol a testben
31.	Sistergő forró szerelem
32.	Hét határ hátán
33.	Kísérleti sorok
34.	Ne várakozz keményített fehér ingben
35.	Valakiket meg kell hagyni
36.	Futok a légy elől
37.	A szerelem, mint rozsda a vason
38.	Leveleim vakvágányon
39.	A reménnyel teli est 
40.	Vajon a legjobb módszer
41.	Megyek visz a sors
42.	A csend félelmében 
43.	Szociálizmus után vártuk a tőkét
44.	Egyszer rád pereg az ősz
45.	A szerelemért járjuk az utat
46.	Elég volt a kicsorbult lehetőségekből
47.	Miért jöttél kicsorbult 
48.	Istenem,miért vertél
49.	Jóllakott csendben ülnek a gazdagok
50.	Menj kedves a Hold elé
51.	Zokogva nem lehet álmodni
52.	Kamillaszag  sül 
53.	Hatalmas reményekkel landoltam álmaim hajóján
54.	Végre rothad a testem
55.	Buja erdő helyett
56.	Rózsaszirmok hullnak
57.	Egyszer már leírtam:
58.	Én éhes gyomorral
59.	Nem volt nagyobb vágyam 
60.	Míg Te égtél a vágyban 
61.	Hogy Ladányi volt a kő 
62.	Amikor sós voltam, megvetettél
63.	Mint megfeneklett rönkök
64.	Leszállt a fekete szárnyú lusta éj
65.	Amikor az ember 
66.	A nyári tűzvészben 
67.	Napok óta vonszolva 
68.	A szerelem ezer üres oldal
69.	A győztes hatalom hullámaiban
70.	Uram, engedj a gazdagok aranyába nyúlni
71.	Simogass meg pacsirta ujjaiddal
72.	Gyökér nélkül elhervad a virág
73.	Akit hajt a szerelem 
74.	Nem akarok leesni a könnycseppedben
75.	Azon az első este 
76.	A szétfolyó percekben
77.	Azt hiszik a mocskos politikusok
78.	Szerelemtől hullámzik 
79.	Az öregség hidege 
80.	Ez a verssor egy szelet hús
81.	Először csak annyi aranyat 
82.	Zsebre tettem a nyarat
83.	Drávaszentesi égalja kékségében
84.	A legnehezebb a semmi virágaiból
85.	Minden évben többször lekaszálják
86.	Tél van 
87.	A hatalom genetikai kódját
88.	Nem a bornak
89.	Tűz száll az erjedésre váró szemekre
90.	Elől megy a tele korsó
91.	Amikor a szívemben
92.	Az álmaim csillogtak
93.	Ha Én vagyok 
94.	Jó törvények
95.	Mindig tudd ki a társad 
96.	Oh cigarettában izzó
97.	Mi vagyok én
98.	Az erőből egy darabot

1.	A költészet szereti a szenvedést

A költészet szereti a szenvedést
Szeret benne fürdeni, aludni és henyélni
Mint rügy a faágon lassan érik
De minden, amit felszív
Benne van

A költészet vandalizmus tépte
Lombtalan fa
Hidegbe terelt frissen nyírt 
Sivalkodó birkanyáj

/A költészet szórakozásból
levágott fa..ú kan kutya /

A költészet tisztítás céljából
Fejjel lógatott ember
Más ágyában talált szerelem
Tenger hullámaiban 
Napok óta vágyakozó ember
A kígyómarásba temetett
Becsületesség

Nyelőcsőig sörrel telt gyomor
Kábítószerrel négykézlábra 
Állított szűz
Indulattól borda közötti bicska
A költészet folyton visszavarrt
Vérző szűzhártya
Az éhező elé dobott
Tányérra száradt ételmaradék
A szomszéd által fülbe vert 
Tűhegyes fejhallgató
A szemgolyót söprögető 
Hazug reklámáradat

/A költészet hímtagra kötött
Százkilós ribanc /

Füstkarikabilicsbe zárt bánat
A költészet szereti a szenvedést
A költészet villámhoz kötött szív
Parázsból formázott női testre 
Fektetett becsapott sistergő vágy
A hatalom eszméjével cserepezett
Törekvő ÉN
Bevarrt zsebbe csúsztatott munkabér
Emberdugasszal ellátott 
Süllyedő léket kapott hajó
Süllyedő léghajón nyelőcsőbe 
Dugott mutatóujj 

A költészet szereti a szenvedést
Mint mágnes vonzza 
Az ütlegreszelékeket
A költészet üres borosüvegekbe zárt
Fortyogó tomboló fájdalom
A költészet, futó szarvas borda közé
Szorult rabgolyó
Disznó torkán táncoló kés
Egy mindent elnyelő vágyörvény

A költészet szereti a szenvedést
A költészet úttesten áthaladó béka
Szélerőmű szárnyán fennakadt galamb
Macska szájában levő 
Szárnypróbálgató veréb
Autógumiban levő százas szeg
Éhes ember előtt levő többnapos étel
Az égő házát néző izzadó ember
Szalmaágyon táncoló remény

A költészet szereti a szenvedést
A költészet végbélbe szorult 
Kioldódó cseresznyepaprika
Garaton fennakadt éretlen körte
Garatban ugráló megkötözött vadló
A költészet húsos káposztába esett
Nyers döglött meztelen csiga
Mely álcázva valakinek
Az éhes tányérjába kerül

A költészet szereti a szenvedést
A költészet pénztelen szúette faláb
A költészet pénztelen lyukas fog
A költészet nyílt csonttörés
A költészet nagykalapács sújtotta
Lüktető vörös köröm
A költészet forró sóba bújó fülfájás
A költészet eldugult orr
A kéjálom kellős közepén

A költészet szereti a szenvedést
Szeret benne turkálni, álmodozni és ábrándozni
Mint falevél az ágon lassan szárad
De mire leesik a sok színben
Benne van minden

A költészet szétkent piros meggy
Tojássárgája és zöld fű
A költészet a félelemből csordogáló éj
A jégből kilopott víz
A költészet folyékony nitrogénen táncoló
Lelkek fehér gyászbalettje
Betonnal összekevert megszilárdult akarat
Forró olvadt bitumenen járó vágy
A Paradicsom  s Pokol között vibráló
Létoszcilláció 

A lét tóruszcsavarmenete a rátekeredő anyacsavarral
2.	Sokk mindenre meg lehet tanítani az embert

Sokk mindenre meg lehet tanítani az embert
S diktálhatnak egy életen át a tucat törvényt ismerők
De vagy beteg lesz az egész társadalom
Vagy a sokkból feléledve kivirít a forradalom

Talán a sokkolók kezébe ásó is kerül
Megtanítva őket sok mindenre 
S ha a demokrácia és humánum vezérel
Talán nem lesz sokkoló társadalom

3.	A pusztában születettnek

A pusztában születettnek
Nagyobb utat kell megtenni a hegyekig
Mint a hegyben születettnek a pusztáig

A vadtalan pusztából éhesen kell indulni
Talán egy–két gally lehet a ruhád
Amit a szél az erdőből odasodort

4.	Belém költöztél Krisztus

Belém költöztél Krisztus
Szívesen viszlek a mennyekbe
Mint tábornokokat az ágyútalp
Én a keresztet vonszolom
Nappal nevetve megvetnek
Éjszaka mégis az elhullatott
Megváltó könnyeimet lopják

Megyek, míg megnyílik a föld
Megyek, tudom egyszer beleesek
Betemet a rám boruló siralom
Végső hont kap testem szenvedése
Az eső összetömöríti a hajlékomat
De ki elhalad felettem 
Az beleütközik a láthatatlan keresztbe

5.	Az emberiség 

Az emberiség 
Kitépi a világból 
A fennmaradását

S ha elfogy a Föld
Ott a Naprendszer
Sok éltető csillaga

Isten embert 
Teremtett 
Nem Földet

S ha az ember
Élni akar
Földet kell teremteni

6.	A gazdag kilopja a szegényt

A gazdag kilopja a szegényt
S amikor a szegények észreveszik
Rátámadnak a gazdagra
A gazdag a zsebébe nyúl
Előkotorja a filléreket
És a szegény tömeg közé dobja
A szegények azonnal
A filléreket kapkodják
Miközben a gazdag elillan

7.	Akár csak az autó

Akár csak az autó
Csak nem benzinnel
Médiával tankol az ember

S hogy jobban menjen
Előrecsomagolt étrendet
Adagolnak hozzá

A kenést flakonital adja
Ennyi a lét 
Nem sok
Meg a tabletta diktálta 
Kéj

8.	Rímtelen a versem

Rímtelen a versem
Hiába a keservem
Inkább lángost esznek
Várayt nem vesznek
Az enyém lombtalan 
Hontalan
Képhiányos nyitányos

9.	Azt gondolod 

Azt gondolod:
Abszurd a gondolat?!
Parlamenti szinten
Eltervezni
A fél országot eltemetni?!
Megoldódna mindjárt 
A nyugdíjkérdés
A temetkezési vállalkozóknál
És a sírköveseknél 
Azonnal megnőne a képviselői 
Érdekeltség

A technika már úgyis 
Nyugatról jön
A bóvli keletről
A fennmaradó trugyis melót
Majd vendégmunkások végzik
Minimálbérért

Nemzet, haza, hon
Virágtalan, keresztmentes
Valahol egy tranzit út alatt
Feltárásra értéktelen

10.	Szülőföldem – hatalmas zsíros kenyér

Szülőföldem – hatalmas zsíros kenyér
Kiéhezve faltam belsejét–külsejét
Azt hittem csillapodik éhem 
S a bölcsőm lesz az omlós bél
Szerettem a ropogós héját
Ízét, illatát, – ropogós zamatát
Egyszer, mint az egér ki átrágta magát
Még nagyobb zsíros kenyeret láttam
Paradicsomföldekkel, paprikával
Hagymával és uborkával
Néztem a végtelenséget 
S megijedtem a lehetőségtől

Már halni készültem a száraz héj hajlékában
Amikor megláttam a végtelen zsíros kenyeret
Felkeltem síromból, -tovább rágtam a héjat
S egy átvirrasztott éj után átléptem a lyukon
Mint egérfalka hamzsoltam az új szeletet
Az első pillanattól megrészegülten azt hittem
Vége a régi kis világom előtt feltárult 
Hatalmasnak hitt hófehér áradatnak
Ahol minden oly szép volt, tiszta és fenséges
Etette, itatta magát a nagyobb falat
Hiába kínálták magukat a kurvák 
Mint a múltamban a szántóföldi kerékrépák
Valahogy nem éreztem az új ízt

Egy napon feleszméltem: az enyém
Száraz és avas, csak ha sörben-borban úszik
Tünteti el a keserves emésztés
A friss az ízes mások tányérjába jutott
Sodródva az égetett zsírban
Kézen fogva a morzsa magányomat
Sántán fuldokolva téptem az új világot
Fogódzkodtam a szegénység rojtjába 
S a gazdagság csillogó paszományába
Mindkettő szétporladt a kezemben
S földre roggyantam, mint a meglőtt
Éppen vadkacsát nyelő meglőtt róka

Egyre több barázdát szántott arcomra
A sűrűsödő éhes est
Hajszálaimból kilopva a feketét
Ekkor már a hatalmas fájdalmammal
Visszaálmodtam a morzsányi világomat
Amiben én voltam a parány
S a ropogós friss kenyér a világmindenség
De penészes jelenemmel féltem visszatérni
S szégyenlettem a hányattatásokkal teli
Bokáig csöngő piszkos zsebeimet
S szidtam az esőt, mely lemosta rólam
A klott gatyás gyermekkori múltamat

11.	Fényéveket utazott az éber lelkem

Fényéveket utazott az éber lelkem
Sokszor reménytelen
De a hit erejétől hajtva
Végre lelkeden landoltam

12.	A bőségszaru mindig megnyílik

A bőségszaru mindig megnyílik
Ontva a becstelenséget
A hitetlenséget
Pedig mi jóságra szeretetre vágyunk
Még a terített asztal is 
Kevésbé hiányzik
S ha tort kapunk
Hogy feledjük a múltat
Az csel, a hitványság csele

 “akár egy másik vers”

A jóléthez kevés dolog kell
Csak a buzik s leszbik 
Csalják meg a valós világot
Ahelyett, hogy kendőbe zárnák
A félresikerült boldogságot
A kanosság mércéje 
Csak a vagina lehet
S a hatalmas műanyag fallosz 
Bevétele sem dicsőség

Én a gyermekben látom az abszolút szépet
Amit birtokolhatok, akit szerethetek
Aki szeretetben közkincs lehet
S álmot vivő társadalom
A ferdeség pénzt csinál
S mi az úr: -
Hát sokszor lőréért felcseréjük
A tokajit

13.	Celler Pista barátomnak

Celler Pista barátomnak
A Rózsakert presszóban 
Húzta a cigány reggelig
Pedig Pista barátom
Csak az üres kezét 
Dugta vagy százszor
A prímás zsebébe

Hajnalban összevesztek
Alig tudták az ürességet
Kigubancolni
Mindenki kereste 
Az elvesztett éjt

14.	Adósság nélküli

Adósság nélküli
Jó halott vagyok

Számláimat megettem
Telt gyomorral 
Távozom

Kérdés:-
Miért éltem???!!

2007. 08. 17. 17:09:01

15.	Én betonmód szerettelek

Én betonmód szerettelek
El sem tudtalak volna hagyni
Mégis valaki 
Légkalapács nélkül verte szét
Szerelmem beton gyökerét

2007. 08. 17. 17:14:23

16.	Én szívből mondtam a viszontlátást

Én szívből mondtam a viszontlátást
Ma kerítések fogadnak
S kalandorokat nem fogadnak

Ki múltat tud énekelni
Nincs helye a palánkon
Rőzselángban válik hangja némává

A pad hamis volt
Az apák szúszava már belemart
Az úri úgyis kidobja, -haszontalan

2007. 08. 17. 17:48:14

17.	Aki ellopja a múlt 

Aki ellopja a múlt 
Bronzba öntött dicsőségét
Az ténylegesen megtudja 
Annak értékét

Dicsérni is fogja
S őrzi szellemét
Hiszen 
Az ócskavas mentette meg
Rongy életét

2007. 08. 17. 17:53:31

18.	Az alantasság a legveszélyesebb

Az alantasság a legveszélyesebb
Lehet jég az akarat alatt
Elégetheti a becsületet
Megmérgezheti a szerény étket

Az alantasság a legveszélyesebb
Lehet jó tanácsokat osztogató barát
S féreg a szekrénytetején érő
Csábító téli almádban

Az alantasság nem méri a sör árát
Nem értékeli a lőre és nemes 
Közötti értékes különbséget

2007. 08. 17. 18:04:00

19.	Aki már csak az összedarált 

Aki már csak az összedarált 
Mondatokat kapja 
Soha nem tudja meg 
Mit rendelt neki a sors

Egy előnye van 
Válogathat, kedve szerint
Összerakhat
S fantáziával hiányt pótolhat

S hogy ez több is lehet
Mint egy összelopott
Tóparti nyaraló
A szárnyalás megmutatja

A lopott épületek tégláit
Rosszhelyre temették
Holtban sem sír e hely
Hát még szolgálatban

2007. 08. 18. 9:17:23

20.	A legszebb napot sem tudod 

A legszebb napot sem tudod 
Örökké tartani
S amikor a két kezed
Már egyet sem ér
Rád csúszik a lankadó tér

S ha becsukod a nap ajtaját
Bent marad a sült hal illata
Lecsukott szemed előtt
Életed szerény kamata
S mély álomba szenderít a fáradtság

2007. 08. 18. 17:24:12

21.	Fogatlan öregek elé tedd 

Fogatlan öregek elé tedd 
A túlsütött húsokat
S a csecsemők elé 
A rágós mócsingokat

A társadalom 
Valahogyan túléli
Legfeljebb kihalnak
És koravének lesznek

2007. 08. 18. 17:26:17

22.	Exponenciálisan emelkedik a gazdagság

Exponenciálisan emelkedik a gazdagság
Exponenciálisan nő a szegénység
Két világ, külön térben
Csak az örömsikolyok 
És a jajveszékelések egyben

Csak a törekvő szurkáló egyenesek
Azok a veszélyesek
Melyek ki–ki kandikálnak
A görbe ívéről

Forradalmi vagy túlélő tőrök
Keresik a szebb jövőt
Csak a gazdagság érzi hegyét
A szegénység érzéketlen

Mindenki fél a metszéspontoktól
A gazdag az életét
A szegény a nyomorúságát
De egyszer leomlanak a védő falak
S fegyverekre omlanak

2007. 08. 18. 17:38:07

23.	A gazdagság szereti: a pénzt

A gazdagság szereti: a pénzt
Az aranyat érő vacsorát, -
A pusztító zabálást
Az italok gyöngyét
A pénzszagú kéjt

A gazdagság mértéktelen
Mindent felfaló gépezet
Jó étvágyú szájlények
A megengedő becstelenség 
Úrszörnyei

A gazdagság gyors
Szerencsénkre, önmagát is felfalja
Ha mértékletes lenne 
Elhúzódó agónia lenne létünk
Így legalább van reményünk

2007. 08. 18. 17:52:54

24.	A szem szemet keres és talál

A szem szemet keres és talál
A zseb zsebet keres és talál

A kéz zsebet keres és talál
De legtöbbször nem talál

A becsület becsületet keres 
Nehéz végigjárni a becstelenséget
Könnyebb a kéznek a zsebekben 
Kotorászni
Mint becsületet találni
 
                  Már a tolvaj sem hagyja lopott holmiját
Másodpercekre sem 
Van már tárgy, mely a tizedik gazda után
Kerül az ócskavas telepre
Dühöng a becstelenség, a törvénytelenség
A Rend Őre megengedő magatartása
Fokozza a lopások számát

Hogy éhséget meddig lehet így 
Államilag csillapítani nem tudom
De hamarosan eldördül az első
Védőfegyver
S ki tudja  megállítani a káosz tüzét

2007. 08. 18. 21:09:07

25.	Szőlőszemek, felfűzött gyöngyök

Szőlőszemek, felfűzött gyöngyök
Aranyló végtelen csillogó bölcső
Mint égből csordult elterült méz
Hullámzik a guggoló présházak
Nyitott ablakainak felületén

A csend édes mosolygásában 
Földre szállnak a nedves felhők
Kilúgozzák a búzavirág mezőket
S lenge kék fodros szárnyakkal 
	Visszaszállnak a hullámzó égre 

Telt tarisznyákkal pihennek 
A mindig útrakész útszéli fák
Talán egyszer eljő a holdvilág
Álmait hagyta itt roskadozva 
A lehullott égő vadkörtevirág 

2007. 08. 18. 21:32:44

26.	Mécses, gyertya

Mécses, gyertya
Edison–Jablocskov 
És Bródy izzói
Világítottak már eleget
Ma már lézer és LED 
Fények villannak
Az ember mégis keresi
A fényességet
Mert eddig csak 
Utat mutató fény volt
Mely kiemelt a vakságból
De a lélekhez vezető fényt
Még nem találtuk meg

2007. 08. 18. 21:44:43

27.	A lélek és a test közé 

A lélek és a test közé 
Ékelődik a halál
Észrevétlen alattomosan
Nem szálkaként hatol a testbe
A görcsösen egymáshoz ragaszkodó
Sejtek közé ékelődik
Ez a tüske szinte bele fonja magát
Egyre tágítva a szövetek közé
Amikor már fájdalmat is érez az ember
Akkor már nem kihúzható

2007. 08. 18. 21:49:46

28.	Az emlékidéző fésű

Álmomban megjelent a jótündér
Emlékidéző fésűt adott
Kérte, osszam be használatát
Mert egyszer elfogy és lejár

Lefekvés előtt többször elővettem
Nézegettem, s döntöttem
S az első fésülésnél
Rám zúdult az özönvíz emlék

Minden este elővettem 
Jó volt emlékezni
S közben elfeledtem az intő szót
Észre sem vettem 
Foghíjas fésűmet

Alig pár év után
Már csak álomáradás zúdult rám
S én a fuldokló kapálództam
Az üres hézagok sötétségében

Ma már nem merem elővenni
Csak csepegnek az emlékek 
S én szigeteket keresek
Belekapaszkodok
S félek a semmibe eséstől

Már csak egy foga van 
A csodálatos fésűnek
Nem merem elővenni
Vajon mi az utolsó emlék
Vagy már minden sötétség

Visszaadnám a fésűt 
De már késő
Lassan hangtalan, fénytelen
Lesz a bölcsőm

2007. 08. 18. 22:02:33

29.	Valahol berúgott a szél 

Valahol berúgott a szél 
Földre esett s ott alszik
Bár a horkolása sem hallik
S hamarosan rászárad 
Ágyának izzó kövére

Az izzó fény seregek
Lehorgonyozták az eget
Nedvét vesztve fű s virág
Imára fogott kézzel
Letérdel a kiégett földre

Madarak füttye: vizet, vizet
Célba veszik, s talán elérik
A Dráva–parti lógó füzet
Gyökerei izzó kavicságyban 
Égnek a zátonytarka érben

Nyár van, porló kánikula 
A Nap leejti izzó kötényét
A remegve kunkorodó falevél
Magába zár egy eltévedt
Szomjas méhecskét

2007. 08. 19. 8:51:51

30.	Ha az álmodozó vér tombol a testben

Ha az álmodozó vér tombol a testben
Feltámad a ráncba zsugorodott szellem
Mely elindul tested hullámzó folyamaiban
Éleszteni léted csitult hullámverését

Az eltemetett vágyak feltámadásának 
A sohasem hitt napja jön
S talán az újabb vízözön, új partra vet
Hol haldokló testet éltető hullám simogatja

Ahol a vesszőből kimosott agyaghajlékom
Nem riaszt el másokat
Ahol a vesszőhálón fennakadó falevelek
Kettőnek nyújt vágyott otthont

2007. 08. 19. 9:10:36

31.	Sistergő forró szerelem

Sistergő forró szerelem
Mint éltető víz a forró kövön
Siess ölelni, szeretni
Mert holnapra már nem marad 
Kő kövön

2007. 08. 19. 9:13:44

32.	Hét határ hátán

Hét határ hátán
Izzik a nyár
Tízezer ördög 
Kalapál
Kovácsülőn 
Földre hajló
Vaspatkó

Izzó kemence 
A határ
Mindent beletesz
A péklapát
Sült kenyér lesz
A határ
A kemence hátán

Mint 
Kovácsülőn 
A vaspatkó
Földre hajló
Tűzzászló

33.	Kísérleti sorok

Ha változik a napszak
Más lesz a földszag

Tarisznya-arasznyi

Az öreg tőke a leggazdagabb
/mivel a kamattól dagad/

A gyönyörcsapás a szerelem útja
Mint a vízhez vezető állatok ösvénye

Keserűek lesznek a szőlőlevelek
Ha korán elküldi őket a fagy

2007. 08. 19. 14:14:40

34.	Ne várakozz keményített fehér ingben

Ne várakozz keményített fehér ingben
A túlérett fekete szederfa alatt
Mert a randid szétkenődik 

S ha a tipp-topp nap feloldódik
Kevés az esély, hogy a női szeszély
Újra szederfa alá vágyik

De a tizediknél már félmeztelen testtel
Várakozva édesítheted
A lehajított ingedet

2007. 08. 19. 14:25:45

35.	Valakiket meg kell hagyni

Valakiket meg kell hagyni
Dicsérni és dicsőíteni
E nélkül mit jelentene
A kivagyiság

Ha már meghagytak
Lőre is kell s maradék
S dolgozzon a kilökött
Éljen szökött álmokkal

Kinek folyton 
Törkölyön edződik az agya
Az már jó katona
Késsel is dicsőít

2007. 08. 20. 10:21:07

36.	Futok a légy elől

Futok a légy elől
Félek, megöl a rápermetezett 
Rovarölő szer

Csak tátogatok 
A szép piros alma előtt
Félek, megöl a permetszer

A szomj dúl bennem
Mégsem iszom
Nézem a sötét vizet
Döntenem kell!

2007. 08. 20. 10:27:02

37.	A szerelem, mint rozsda a vason

A szerelem, mint rozsda a vason
Egyre vastagabb lesz
Rétegei közé ékelve
Álmokat, vágyakat

Én hittem a szerelemben
S amikor a legjobban hittem
Akkor törött ketté
Mint értéktelen ócskavas

Vittem volna így is tovább
De az utam végén
Egy barnálló darabot
Helyeztem a szívem fölé

2007. 07. 20. 14:44:55

    

38.	Leveleim vakvágányon 

Leveleim vakvágányon
Telefonjaim lehallgatva
Találmányaim tombolva
Láncra verve a fiókban

Verseim, műveim
Hallgattatásba dobva
S kegyvesztést ígérnek
Annak ki kíváncsi rám

Közben retteg
A tehetetlen hatalom
Bár én mindentől meglopva
De tehetséget nem lophatnak

2007. 07. 20. 15:02:06

39.	A reménnyel teli est 

A reménnyel teli est 
Egyszer rászakad az álmodozóra
Az álmodozó, egy őszi bozótra

Oly távoli az érintés
Hajnalig ide sem ér
A szerelem tépett fészkében
Jegesedik a remény

Hogy csak álom a szerelem
Talán ide táncol a szél
Mely rám hinti a bokor levelét

2007. 07. 20. 15:13:15

40.	Vajon a legjobb módszer 

Vajon a legjobb módszer
A keserűséget versbe zárni
Vagy van jobb kötőanyag
Mint kemencének az agyag

Mely minél tüzesebb
Annál szilárdabb a sorsa
Melyben ellobbanhat 
Minden betű

2007. 07. 20. 15:21:18

41.	Megyek visz a sors

Megyek visz a sors
Bedugom magamat a kulcslyukba
Forgok, közben káromkodok
Régi már a zár, a kódhomorulatok
Átváltoztak az idő porától
Kinyílt a zár
Beleolvadok az ajtóba
Hintázok lendületet adva
De nem mozdul a vasrács
Kánikula van
A hőtágulás újra egymáshoz illeszti
A rég elvágott darabokat
Atomi erővel szorulnak egymáshoz
Mint a más nem iránti elemi szenvedély
A vágyott összetartozás
A szellemem kívül, a testem belül
Mint a láncait veszett tomboló szél
Rángatjuk az ajtó mohás cserepeit
Győz a sámántánc, kinyílik az ajtó
Lábam alá tekeredik az izzó betonszőnyeg
Egy vízlevezető mélyedésben meginogva
Részegtáncot járva visz a betonjárda
Rám csapódik a kiizzadott folyadék
Portalan a beton, felületére égett
A fuvallatról álmodozó porhad
A kanyar után aszfalt nyújtogatja nyakát
Kiszáradt szájával hívogat
Én a tátogás irányába fordulok
Az izzó házak faláról rám ugranak 
A félig odasült álmok
Én lettem a megváltójuk, a reményük

2007. 07. 20. 17:44:47

42.	A csend félelmében 

A csend félelmében 
Árulás a zizzenés
A mozdulatlanság 
Bénít
A hangtalanság ökle
Nem egyesül
Ott a mélyeken 
Szenderül

Nem tudni 
Ki az áruló
S kinek ökle várja
A végső morajt
Széttörni
Lemosni
A hitványság 
Láncra vert sikolyát

Itt a tisztességes akarat
Vagy a besúgó zizzenése
Félelmet gerjeszt
Átkozott létbe taszítva
A becst és tisztességet
Mert fizet a júdáspénzzel 
Felcserélt árulás

2007. 07. 20. 17:53:02

43.	Szociálizmus után vártuk a tőkét

Szociálizmus után vártuk a tőkét
Most érezheted kamatának szögét
Évekre eladósodásra feszít
Tovább mélyítve a hon nyomorát

A tőke selejtet termel a fogyasztóknak
Megújítva a forgási láncot
S cirkuszöltözékbe bujtatott árukkal etet
Míg a töke tornyában duzzad a minőség

2007. 07. 20. 18:00:59

44.	Egyszer rád pereg az ősz

Egyszer rád pereg az ősz
Melledre hajtja virágfejét a nyár
Mint hitves melletted
Rád szárad az ölelő szár

Egyszer pénzesőként hullik az idő
Betemetve minden vágyadat
Pedig ott van rajtad a vagyon
Mely szép lassan agyon nyom

S ha rád borul a keserű árnyékod
Elhalványulnak a fakó álmok
Az emlékek kopognak a pénzeken
Ez volt a sorsom, az életem

2007. 07. 20. 18:08:45

45.	A szerelemért járjuk az utat

A szerelemért járjuk az utat
A szerelemért minden falat
A szerelemért a szomj
A betűvetés a számolás

Mert életünk végén 
Elszámolunk
Mennyit jártunk
Ettünk s ittunk 
A szerelemért

A szerelemért az út
Az áram
Az analóg 
És digitális áramlás
S minden ami van
S ami lesz

2007. 07. 20. 18:11:19

46.	Elég volt a kicsorbult lehetőségekből

Elég volt a kicsorbult lehetőségekből
A fogatlan ígéretekből
A folyton élezésre váró jövőből
A bárddal fenntartott jelenből

Elég volt a lyukas ivóvízkannával
Szállított nyugdíjból
S a szőlőprésen többször átengedett
Létminimumból

Elég volt a mankóval járó gazdagságból
A sarcból ácsolt kormányokból
Elég volt az akadémikus gondolkodás
Trónbitorló zabálásából

Elég volt a közpénzek törvényes behajtásából
S annak törvénytelen baráti szétosztásából
Elég volt a nyakörv hatalomból
Elég volt az alantas kutyaságból

2007. 07. 20. 18:22:29

47.	Miért jöttél kicsorbult 

Miért jöttél kicsorbult 
Szerelemmel
Én fenjem mások
Elbaszott kéjét

2007. 07. 20. 18:24:26

48.	Istenem, miért vertél

Istenem, miért vertél
Szakadt ejtőernyővel
Miért lyukas hálóval

Miért kaptam mindig
Beszáradt tollat
Ceruzát törött grafittal

Miért, miért kaptam
Többször ázott papírt
S tűvel átitatott írt

Kaptam: ólomálmot
Könnyű kocsival
Kocsit láng lovakkal

Miért kaptam 
Égő kék szemre vágyat
Hozzá pókhálóból ágyat

Kaptam fényt 
Látni a fény elé
De soha, soha mögé

Kaptam hangot
Velem de sohasem 
Bennem rezgőt

Kaptam lábat eljutni
A kiszorított
Helyemre

Mert kalodába zárva
Vonszolom magamat
Se éjjelem, se nappalom

2007. 07. 20. 18:39:15
49.	Jóllakott csendben ülnek a gazdagok

Jóllakott csendben ülnek a gazdagok
Az ásításuk is csak mozdulat
Míg a korgó nyomorban 
Izzik az éhség

Jobban emészt a rabló gyomor
Az ékes falatok grafitlágyak
A porcétkek gyémánt kemények
Nyáladztat mindkettő

2007. 07. 20. 18:47:14

50.	Menj kedves a Hold elé

Menj kedves a Hold elé
Fénye rajzolja rád
A függöny csipkéjét
Ember nem teremthet
Gyönyörűbb kombinét
Nőnek igazi 
Elemi szépségét

2007. 07. 20. 18:50:45

51.	Zokogva nem lehet álmodni

Zokogva nem lehet álmodni
Csak a könnyek cseppjeit számolni
Új időmérés mely megszűnik
A könnyzacskó kiszáradásával
 
S ott állsz víztelen mederben
Sóvárogva az eltűnt percekért
A víztelen sóderben megfeneklett 
Könyörgő megfeketedett rönkökért 

Az izzó görgő sóhaj kavicsok 
A tengerről álmodozók 
Siratják a csillagtalan éjbe
Betonozott sorstársaikat

Ki még álmodozó görgő kődarab
Kit a sóhajok mentenek a kiszáradástól
Remény özönvízre várnak
Sorsuk új Ararát hegyére

2007. 07. 20. 21:28:54

52.	Kamillaszag sül 

Kamillaszag sül 
A halsütő lány szívében
Ki kamillaszagként 
Kapott szerető férjet

Lám a szegénység
Megszüntetheti a fürdőt
S a szagok birodalma 
Lesz a döntő bíra

Tomboltam múltamért
Hittem: szíved édenem
A sors játékával nem számolva
Kerültél a hálómba 

2007. 07. 20. 21:35:51

53.	Hatalmas reményekkel landoltam álmaim hajóján

Hatalmas reményekkel landoltam álmaim hajóján
Izzó reményem ezerszínű vágyálom lett
S amikor a vágyak kapujához értem, az kinyílt 
S álmaim hajója éppen e pillanatban léket kapott

Itt állok bambán, a szétégetés reménye előtt
Ugatva harapnak belém a múlt emlékei
Hány órát topoghatok még, a nem kívánt életért 
A sorsom mindent eldöntő küszöbén 

Kinek kell a megaláztató évekig topogás
A vattacukorban kipörgettet édes éden
Nem akarok a sors játéka lenni
Maradnék inkább álmodozó kalandor

2007. 07. 20. 21:53:03

54.	Végre rothad a testem

Végre rothad a testem
Enyhül 
Ellenségeim fullánkjainak
Szorítása

Lesz–e erőm ezen túl
Vagy tudta a múlt
Mit tesz velem 

2007. 07. 20. 21:56:25

55.	Buja erdő helyett

Buja erdő helyett
Sivatagot kaptam
A daloló madár
Agyaggalamb lett

A négy évszak
Jégbe fagyott lett
Én ott maradtam
Fázós nyomoromban 

Virágcsokor lettem
Ablakod tornácán
Szenvedő nagy szamár
Aki mindent lát

2007. 07. 20. 22:11:28

56.	Rózsaszirmok hullnak

Rózsaszirmok hullnak
S az igazság reményében
Veszik el földedet
Te csak örülj
A megváltó ezrekért
Ráérsz majd elinni
Bánatod tízezrét

A gépezet dolgozik
Becsap és reményt kelt
Meg sem termett szőlőd 
Borát ihatod 
A pillanatnyi nyomor
Jövőt feledtet
Ez a bankárok gyümölcse

2007. 07. 20. 22:21:53

57.	Egyszer már leírtam:

Egyszer már leírtam:
Tökéletességet követelnek 
A tökéletlenek
Akkor így hittem
Ma már a buzi kormány
Idején
Töketlenekről írnék

2007. 07. 20. 22:23:52

58.	Én éhes gyomorral

Én éhes gyomorral
Ezer fondorlattal
Vadra lestem
Éhem torára

Te jöttél 
Vadászfegyverrel
S egy dörrenéssel
Betömted 
Családod éhét 

2007. 07. 20. 22:27:36

59.	Nem volt nagyobb vágyam 

Nem volt nagyobb vágyam 
Az első szerelemnél
De az első óriási volt
Talán az volt a nagy baj
Mindfent felfalt

Azt hittem anyát kaptam
Ki örök szerelmet szült
Nem, a létért kergetőző
Hitetlen ragadozót
Álmaim felfalóit

2007. 07. 20. 22:34:55

60.	Míg Te égtél a vágyban 

Míg Te égtél a vágyban 
Én kiégtem

Míg Te szenvedtél bennem
Én magamat felemésztettem

Míg én benned hittem
Te kőszobrot faragtál

2007. 07. 20. 22:39:23

61.	Hogy Ladányi volt a kő 

Hogy Ladányi volt a kő 
Belerúgni fájdalmas volt 
Sótlanul egy költő 
Sem élhet
Bizonyítva Ladányit
Kiszárította a sótlanság

Én sótlan levest tálalok
Íme itt a só
Sózd meg életed álmát
Szürcsöld a színek
Megtévesztő világát
Léted hamis boldogságát

2007. 07. 20. 22:45:38

62.	Amikor sós voltam, megvetettél

Amikor sós voltam, megvetettél
Sótlanságban sót követeltél
Amikor vetkőztél zavart a fény
Ránk borult a sötétség

Sötétségben fényért remegtél
S a csillagok alá mentél
A tapintás lecsorgó ölelésében
Combod összeolvadt a félelemtől

Mint kiéhezett farkaskölyök
Kerestem aszalt szilva szádat
De tétova mutató ujjaddal 
Lakatként lezártad a vágyam

Ha menni akartam kezed szorított
Ha a szerelmet én szorítottam
Mintha durva tolakodó lennék
Kígyóként fájdalmat sziszegtél

63.	Mint megfeneklett rönkök

Mint megfeneklett rönkök
A sekély Dráva kavicságyban
Megfeketedett szikkadó testtel
Várom a szerelem áradását

Homoksírban, félig betemetve
Tegnap még fejest ugrottak
A viháncoló legbátrabbak
A sekély vizű sír mederbe

Rönk sem vagyok, bátor sem
Csak megfeneklettem
A folyók majd áradnak 
S újra átitat a sebes ölelés

2007. 07. 21. 18:10:36

64.	Leszállt a fekete szárnyú lusta éj

	Leszállt a fekete szárnyú lusta éj
Nyitott ablakomra varázsolva 
A csillagok csipkefüggönyét
Szép álmokat fakaszt a vágy
Forrásában ott lebeg 
Gyönyörű orcád

A fák leveléről legördül a csend
Beoson a függöny lenge résein

Bent vibrál minden szerelmes
Kóbor éhes csillagfény
Erőt ad a tajtékzó szenvedély
Egyik sem akar átesni
A szürkeség peremén

2007. 07. 25. 21:51:34

TISZTÁZAT 
Leszállt a fekete szárnyú lusta éj

Leszállt a fekete szárnyú lusta éj
Nyitott ablakomra varázsolva 
A csillagok csipkefüggönyét
Szép álmokat fakaszt a vágy
Forrásában ott lebeg 
Gyönyörű orcád

A fák leveléről legördül a csend
Beoson a függöny lenge résein
Bent vibrál minden szerelmes
Kóbor éhes csillagfény
Erőt ad a tajtékzó szenvedély
Egyik sem akar átesni
A szürkeség peremén

Ölelem homokóra karcsú testedet
Az idő múlásával szállsz felém
Amikor megfordulnak 
A szerelem homokszemei
S a hajnal ködlik a függöny helyén
Te már végleg bennem élsz 

2007. 07. 26. 8:12:15

65.	Amikor az ember 

Amikor az ember 
Homoksivataggá rabolja ki életét
A kiszáradt fákról
Lehulló kemény ágecsetek rajzolnak
Pálcika nénit és bácsit
Talán még egyszerű házat is
Cserepet s fölé egy Napot

A kicsontosodott hullahegyek között
A miértek elszálltak a bűzzel 
A természet nagy türelemmel
Várja a teremtő évmilliókat
Talán egy barlangban valaha 
Felhangzik még az oá, oá,oá 

2007. 07. 26. 16:02:10

66.	A nyári tűzvészben 

A nyári tűzvészben 
Megperzselődött fenyő 
Lesz a karácsonyfa
Égett szaga már nincs
A zöld szín kiégett 
Lelkem lesz a csúcsán
Álmaim a cukorkák
Keserűségem csillagszórói
Kihunyva hullnak

Alatta összegyűrt 
Kiolvasott őszi falevelek
Tenyeremet a csillagos
Hatalmas égre tarom
Bennem van a világ
Szívem belegyökerezve
Itt lüktetek a magánnyal
Angyalkákat lehellek
Oh boldog karácsony

2007. 07. 26. 20:13:01

67.	Napok óta vonszolva 

Napok óta vonszolva 
A semmi sivatagában
Kiéhezve
Lődörgő
Csontjára aszalódott
Tevével találkoztam

Sülteket látok 
A homokviharban
Hatalmas lakodalom 
Készülődik
Az ég kékjével
Leterítem a tor asztalát

2007. 07. 26. 20:24:12

68.	A szerelem ezer üres oldal

A szerelem ezer üres oldal
S egy toll

A szerelem tízezer üres oldal
S két toll

A szerelem pár száz oldal
S kifogyott három toll

2007. 07. 26. 20:27:51

69.	A győztes hatalom hullámaiban

A győztes hatalom hullámaiban
Hánykódom, - fuldokolva
Csak kapkodó légzésre 
Telik az idő s energia
Gondolkodni cselekedni
Nincs már erőm

Elmém partoknak ütődve
Szétszóródott töredék
Egyben kincs volt
Most korhadó roncsdarabok
Moszatokkal teli
Holdfényben csillogó múlt 

2007. 07. 26. 20:32:22

70.	Uram, engedj a gazdagok aranyába nyúlni

Uram 
Engedj a gazdagok aranyába nyúlni
Legalább egy parányi csillogás 
Legyen a sötét zsebemben
Mert becsületes munka helyett
Megvilágosodást akarok 
A gazdagság felé
Mert a hit helyett, sárgán fénylő
Hitetlenséget akarok
Mert azt tudom, hogy itt 
Igazságtalan a földi lét
S mi a garancia 
Hogy a túlvilágon tőlem fog eredni
Az igazságtalanság

2007. 07. 26. 20:40:18

71.	Simogass meg pacsirta ujjaiddal

Simogass meg pacsirta ujjaiddal
Daloljon bennem a szabad világ
Engedd felhajtani a virágmintás
Illatozó rét-szoknyádat
S a hajnali gyöngyharmat
Csillogjon nyugvó testeden

2007. 07. 26. 20:46:35

72.	Gyökér nélkül elhervad a virág

Gyökér nélkül elhervad a virág
Legény nélkül, gyökér nélkül
Hervadt virág lesz a leány

A virágot öntözni kell
A virágnak jó gyökér kell
Van e legény jó gyökér

2007. 07. 26. 20:52:17

73.	Akit hajt a szerelem

Akit hajt a szerelem
Sokáig néz a vágyott nő után
Szájával megérinti
A hőkép rúzsos ajkát
Kezével érinti
Gyönyörű kezét
S amikor ölelné mondja:
Ej ne tedd
Mert bolondnak néznek

A hőképek egyesülnek 
Test a testben szétszóródik
Majd eltűnik a légben
Mennyi álom fantázia
Örök erő, ősi forrás
A szerelem motorja
Nem rostál, nem válogat
Csak terem e motolla

2007. 07. 26. 21:05:45

74.	Nem akarok leesni a könnycseppedben

Nem akarok leesni a könnycseppedben
Nem akarok elszállni a nevetésben
Nem akarom, nem akarom
Csak a szerelemedet akarom

Ha én tőlem örömkönnyek lennének
Ha én lennék a vidám nevetésedben
Akkor mennék oly boldogan
Tudom, visszavennél 

2007. 07. 26. 20:56:11

75.	Azon az első este 

Azon az első este 
Az éj helyett én szálltam le
A szégyenlős fényben

Bebújtam a kezedbe 
Csak a holdfény árulta el
Szemed csillogását

Azon az estén
Nevedet kivágtam az égből
Ott vagy csillagragyogás

2007. 07. 26. 21:24:13

76.	A szétfolyó percekben

A szétfolyó percekben
Meginogtam
Mi lesz velem 
Ott reszkettem

Mint hőségben szétterülő
Homokvár
Néztem önmagamat
A porban

Nem a múlás
Az időtlenség fáj
S rettegek 
Hogy félúton megáll

2007. 07. 27. 15:36:59

77.	Azt hiszik a mocskos politikusok

Azt hiszik a mocskos politikusok
Ha a sarat másra dobálják
Megtisztulnak

S ha már mindenki sáros 
Ők még büszkébben 
Mutogatják
Fitogtatják
Tisztaságukat

2007. 07. 27. 15:57:37

78.	Szerelemtől hullámzik 

Szerelemtől hullámzik 
A virágos föld
A kéj illata árad 
A kiszáradt tölgy felé

De az erdő virul
S a széllel száll 
A rigófütty
A hullámok közé

2007. 07. 27. 16:05:02

79.	Az öregség hidege 

Az öregség hidege 
Kóborol a csontjaimban
Mint csecsre éhes kölyök
Kúszom a Nap felé
Ha én már nem érinthetem
A Nap melengesse szívemet

Álmatlan fogom 
Szorítom a reggel lábát
Nézem az ég szoknyáját
Nem kell a szél
De szívemben libben a nyár
Sarokban didereg az elmúlás

2007. 07. 27. 16:13:59

80.	Ez a verssor egy szelet hús

Ez a verssor egy szelet hús

Panír vár rá

Szörcsög a zsír

Lassan kihűl a tűz

Elhagyták

Terjeng a bűz

2007. 07. 27. 16:23:47

81.	Először csak annyi aranyat 

Először csak annyi aranyat 
Amennyi a búzaszál
Aztán amennyi a búzaszem
Ma már finomra őröltet
S a lisztszem a mérce

Nyár volt, nagy meleg
Töpörítette a szemeket          
Szökik az élelmiszerár 
De ez a hullám 
Már végzetes lehet

2007. 07. 30. 8:46:48

82.	Zsebre tettem a nyarat

Zsebre tettem a nyarat
A folt nem arat
Turkálom a szegénységet
Kezemben a Balaton
Állok a balkonon

Lázadjon az üresség
Roppant a vákuum ereje
Messze visz, messze
Vizekbe  - kövekbe

2007. 07. 30. 20:02:52

83.	Drávaszentesi égalja kékségében

Drávaszentesi égalja kékségében
Legelész a szürkemarhacsorda
Szarvuk íve között Gólya röppen
Csőrében pár csepp Dráva vízzel
Tátott szájú kis kölykéhez

A csorda lomha alig mozdul
Hatalmas szemükben suhan a táj
Csak a körbefutó fakarám
Lengeti terelő ostorát

2007. 07. 30. 20:14:18

84.	A legnehezebb a semmi virágaiból

A legnehezebb a semmi virágaiból
Virágcsokrot kötni
Pedig néha nincs előttem semmi
Csak az íráskényszer

Bennem, valahol mélyen egy rügy
Pattanni készül
Csak azt nem tudom mi nyílik
Rózsa, körtefavirág vagy levél

2007. 07. 30. 20:20:55

Rózsa, körtefavirág vagy levél
Rózsa             = piros
Körtefavirág  = fehér
Levél             = zöld

85.	Minden évben többször lekaszálják

Minden évben többször lekaszálják
De ha arra sétálok meglátom 
Álmaimat a fű között
Beitta a föld s a serdülő hajtás
Magába szívja múltamat

Akár meghalhat az ember
Az emlék ott marad
S ki tudja hány ezer év, amíg
A virágporral megrakott szél 
Széthordja a múlt mezejét

2007. 07. 31. 11:26:56

86.	Tél van 

Tél van 
A tavasz virágai szívembe tértek
Ha nem lenne ott a lankadt csokor
Már halott lennék

Tavasz van
A megőszült virágok kinyílnak 
Szétárad vérem a szikkadt levelekben
S magához ölel a Nap

2007. 07. 31. 11:35:59

87.	A hatalom genetikai kódját

A hatalom genetikai kódját
Törvényekbe s aranyba csomagolja
Így próbálja átörökíteni magát

Hamarosan a hatalom 
Arannyal és törvénnyel
Génmódosítással örökíti át magát
Hatalmát és vagyonát 

2007. 07. 31. 11:55:31

88.	Nem a bornak

Nem a bornak
A pohárnak kell az asztal
A jó bor sosem érint 
Még poháron keresztül sem
Asztalt

A jó bornak csak közvetítője
A pohár
Csaptól szájig
Szájtól csapig
Amíg üres lesz a hordó

Hogy miért tesszük le néha
Akár fehér abroszra 
A teli poharat
Talán, hogy ébredjen 
Több gondolat

2007. 07. 31. 14:18:04

89.	Tűz száll az erjedésre váró szemekre

Tűz száll az erjedésre váró szemekre
S lobbanás elől a zöldfüggöny mögül
Puttonyok sokaságán keresztül 
Az erjesztő hordóba kerül
Habzik az édesen fortyogó must
Izzik benne a mámorító szesz
S valahol késlekedve remeg a tél
Érzi a bor aranyló s vöröslő melegét

2007. 07. 31. 14:26:49

90.	Elől megy a tele korsó

Elől megy a tele korsó
Utána meg a telt hordó
Hordó után az emberek
Emberek mögött gyerekek

Odalép egy szomjas bácsi
Korsót fogja, felhörpinti
De a hordó azt feltölti
Másik ember kihörpinti

Elől megy az üres korsó
Mögötte a kongó hordó
Hordó után telt emberek
Nevetnek a gyerekek

Elől a korsó dülöngélve
Ugráló hordó követi
A bácsik meg csúsznak
S másznak, -eláztak

2007. 07. 31. 14:38:30

91.	Amikor a szívemben

Amikor a szívemben
Hamuvá lett a parázs
Elszállt a fény
Sötét lett a magány

Egy szikra, egy villanás
Rám omlana a sötét
Lángban égnék 
Szerelemben 

2007. 07. 31. 14:44:03

92.	Az álmaim csillogtak

Az álmaim csillogtak
Mint a jégeső
A lelkem sziporkázott
A fagyott gyöngyökön

Azt hittem örök 
De porba hullva elillantak
A könnycsepp 
Hunyorgó gyertyafény

2007. 07. 31. 17:35:27

93.	Ha Én vagyok 

Ha Én vagyok 
A gömb középpontja 
Mennyi az Ő köröttem
S ki lesz közülük a Te
Hogy Mi legyünk
A közép

2007. 07. 31. 17:39:41

94.	Jó törvények

Jó törvények
Pap nélkül eskettek össze
A parazitámmal
Sosem mondtam igent
Csak folyton nemeket
Mégis a leghűségesebben kísér

Rossz házasság ez
Szolgasors az enyém
A horpadt éhségem
Az ő jóllakottság domborulata
Én válnék naponta
Minden pillanatban

Sápadt erőtlen panaszom
Lehullik a pléhpofáról
S amikor én fáradtan álmodom
Munkám ellenértékét
Zsebemből kiemelve
Elveri még aznap este

2007. 07. 31. 18:00:13

95.	Mindig tudd ki a társad 

Mindig tudd ki a társad 
És sose feledd
Homályban csak fél vagy
S ha feledet itatják 
Kábítják 
Akkor légy egész

Ma már érzelmet is lopnak
Alattomos csalásokkal
Ne feledd a kihűlt véred
Már nem beszél
De tanúként mindig 
Ott lehet a másik fél

2007. 07. 31. 20:21:54

96.	Oh cigarettában izzó

Oh cigarettában izzó
Füsttel elszálló álmok 
Vajon égetten
Tépetten
Füstszagú lepelben 
Villantok–e még
Valahol a fényben 

Oh csonka álmok
Pörkölt töredékek
Visszaszálltok–e még
Hamvadó szívemben
Ébred–e remény 
Leszek–e sziget
A szerelem peremén

2007. 07. 31. 20:35:25

97.	Mi vagyok én

Mi vagyok én
Ki vagyok én
Ha a sors hajóján 
Fontos lennék
Akkor jobban megbecsült
Láncszem lennék

Vajon láncban vagyok–e
Vagy félredobott karika
Melyet a korrózió 
Bemoshat
Az idő folyamába 

2007. 07. 31. 20:43:49

98.	Az erőből egy darabot

Az erőből egy darabot
Magába zár a fogantatás
S ott tombol 
Tested börtönében
Szüntelen üt, ver belül
S az idő múlása 
Csiszolja a rácsokat
Egyszer szétszakadnak
A bordák
S kiszáll a szabad 
Erőmadár

2007. 07. 31. 20:55:55